Падключыліся да тэмы і вышэйшыя службовыя асобы, і ўкраінскія дэпутаты. Так, на абвінавачванні Украіны ў здзелцы з КНДР даволі рэзка адказаў сакратар Савета Бяспекі Аляксандр Турчынаў, усклаўшы падазрэнні на Расію. Дарэчы, ён добра памятае адмоўны вопыт і моцныя наступствы для сваёй дзяржавы ў сувязі з пастаўкамі пры Леанідзе Кучме радарных комплексаў “Кальчуга” ў Ірак. Тады, напачатку 2000-х, санкцыі ААН украінскім бокам не ўлічваліся, і краіну пакаралі. Два гады таму ў СМІ таксама пісалі: менавіта з Украіны, праз Турцыю, прадстаўнікі сумнавядомай “Ісламскай дзяржавы” набывалі асобныя віды ўзбраенняў (кітайскія ПЗРК FN-6).